
                       Nr.23/30/2003

AVIZ

asupra proiectului de Lege privind aprobarea Ordonanţei de urgenţă a Guvernului nr.204/2002 pentru aprobarea modificării denumirii şi clasificării mărfurilor din Tariful vamal de import a României, precum şi a taxelor 

vamale de bază aferente acestora



În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii a fost sesizată, spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.204/2002 pentru aprobarea modificării denumirii şi clasificării mărfurilor din Tariful vamal de import a României, precum şi a taxelor vamale de bază aferente acestora, trimis cu adresa nr.710 din 3 februarie 2003, înregistrată sub nr.23/30/2003 din 06.02.2003.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege menţionat mai sus în şedinţa din 11 februarie 2003.



Membrii comisiei au examinat ordonanţa supusă aprobării, nota de fundamentare, avizul favorabil al Consiliului Legislativ nr.1591/10.12.2002, punctul de vedere al Ministerului Afacerilor Externe şi punctul de vedere al Ministerului Finanţelor Publice.



În urma dezbaterilor, cu unanimitate de voturi, s-a hotărât avizarea favorabilă a proiectului de lege cu recomandarea pentru comisia care este sesizată în fond să ţină cont de avizul Consiliului Legislativ.



În raport de obiectul şi conţinutul său, proiectul de lege face parte din categoria legilor ordinare.

                    PREŞEDINTE,                                              SECRETAR,

                      István Antal                                               Cristian Buzea

Expert, Viorela Gondoş

